*Tittel på forestillinga*

Av: *forfatterens navn*

Spilleperiode: …………………………………

Klokkeslett: …………………………………

Sted: …………………………………

(Eks:) *Høstens forestilling fra revy- / teaterlaget ……………………………… byr på nyskrevne tekster fra lagets beste tekstforfattere. Revyen er brutalt usensurert, og bruker ekte og ærlig humor for å speile de siste spenningene i lokalpolitikken i byen.*

*Den prisvinnende regissøren ………………………. sier følgende om revyen:*

*-Revyen tar i bruk humorens muligheter, og vi ønsker å involvere publikum i politikkens univers, som jo egentlig er vår alles univers. Politikken er en scene med skuespillere, og revyen forsøker å forstå dette teatret. Samtidig gir vi dere en god latter på veien.*

*Revy- / teaterlaget ……………………………… er tuftet på frivillighet, og er med sine 40 medlemmer et av Norges største revy- / teaterlag. Revy- / teaterlaget har stor aktivitet, og har i …… år vært en viktig del av byens kulturscene.*

*Kontakt oss gjerne for intervju og mer informasjon:*

Regissør: *navn, tlf og mail*

Produsent: *navn, tlf og mail*

PR-ansvarlig: *navn, tlf og mail*

**Tips til deg som skal skrive pressemelding**

* Du bør legge arbeid i en pressemelding. Sjansen for å bli kontaktet øker betraktelig hvis du bygger meldingen godt opp innholdsmessig og språklig.
* En pressemelding skal være kortfattet, ikke mer enn en A4-side, og journalisten skal kunne se hva saken dreier seg om ved å lese overskrift, ingress og de neste to setningene.
* De første setningene i en pressemelding bør gi svar på følgende: Hva, hvem, hvordan, hvorfor, hvor, når.
* Prøv å få med et sitat tidlig i pressemeldingen, det vil gjøre den mer levende.
* Pressemeldinger skal utformes etter prinsippet om *fallende viktighet*. Det viktigste først, det minst viktige til slutt. Tenk deg at du skal kunne kutte pressemeldingen nedenfra uten at det får betydning for hovedpoenget.
* Si det enkelt, og bruk dagligspråket som norm så langt det lar seg gjøre. Les gjennom teksten flere ganger, gjerne høyt, og sørg for at den ikke inneholder skrivefeil og at alle titler og navn er korrekt stavet.
* Som hovedregel bør du legge alle faktaopplysninger i vanlig tekst, mens du merker meninger og sitater med gåseøyne. (Ved sitater på mer enn 40 ord, brukes ikke gåseøyne, men eget avsnitt med innrykket marg, slik at det hele står for seg selv)
* Navn og tittel på kontaktpersoner med telefonnumre og e-postadresser må alltid være med, og kontaktpersonen må være tilgjengelige når pressemeldingen er sendt ut, og videre ut over dagen/kvelden i tilfelle noen ringer.
* Send pressemeldingen på e-post, det er effektivt og passer til journalistens travle arbeidsdag.
* Ring pressen i etterkant enten samme dag eller dagen etter og spør om de har mottatt pressmeldingen. Ta utgangspunkt i pressemeldingen og fortell hva det er og hvorfor de bør komme. Dette øker sjansen for at dere kommer på trykk.